**12. Základné práva a slobody EÚ a Charta základných práv EÚ**

**História:**

Pôvodné zakladajúce zmluvy Európskych spoločenstiev neobsahovali zmienku o ľudských právach, pretože ich autori sa domnievali, že čisto ekonomické ciele založenia Spoločenstiev sa nemohli dostať do konfliktu s ĽP. Opak bol ale pravdou

Spočiatku bol Súdny dvor zdržanlivý, lebo konštatoval, že oprávnenia rozhodovať o ĽP nepatria do právomoci Spoločenstva (teraz Únie) ale do právomoci členských štátov. Tento postup vyvolal oprávnený odpor na strane ústavných súdov členských štátov, ktoré odmietli uprednostniť úniový právny priadok pred vnútroštátnym z dôvodu nedostatočnej ochrany základných práv na komunitárnej úrovni. Prvý tlak urobil nemecký súd v rozhodnutí Solange.

Preto Súdny dvor prehodnotil situáciu a uznal ĽP za účasť všeobecných zásad vtedajšieho komunitárneho práva. Následne na to ustúpil nemecký súd, ktorý v prípade Solange II. Konštatoval, že v budúcnosti nespochybní prednosť úniového práva, pokiaľ bude na komunitárnej úrovni dostatočným spôsobom zaručená ochrana základných práv.

Neskôr bola prostredníctvom Maastrichtskej zmluvy potreba základných práv po prvýkrát premietnutá do primárneho práva- do článku 6 ods.2 ZEU: „Únia rešpektuje základné ľudské práva, ako ich zaručuje Európsky dohovor ochrane ľudských práv a základných slobôd podpísaný v Ríme 4. novembra 1950 a ktoré vyplývajú z ústavných tradícií členských štátov ako všeobecné zásady práva Spoločenstva“.

V súčasnosti došlo k ďalšiemu posunu ochrany základných práv v Únii- Lisabonská zmluva zaradila základné práva prostredníctvom Charty do primárneho práva, čím vyriešila doterajší sporný status Charty.

**Charta základných práv EU:**

Lisabonská zmluva o EÚ zachovala podstatnú časť textu Ústavnej zmluvy. Lisabonská zmluva má v porovnaní s Ústavnou zmluvou inú štruktúru. Obsahuje zmluvu o Európskej únii a Zmluvu o fungovaní Európskej únie, na ktorých je založená Únia, pričom obe zmluvy majú rovnakú právnu silu. V zmysle ustanovenia čl. 1 Lisabonskej ZEÚ „Únia nahrádza Európske spoločenstvo a je jeho právnym nástupcom.“

Charta základných práv (vyhlásená 7.12.2000) nebola začlenená priamo do textu ako to bolo v prípade Ústavnej zmluvy.

Bola upravená a prijatá 12. decembra 2007 v Štrasburgu a po nadobudnutí platnosti Lisabonskej zmluvy má od 1.12.2009 rovnakú právnu silu ako obidve zmluvy schválené v Lisabone. Má právnu silu primárneho práva

Politické základy prevzatia zásady dodržiavania ľudských práv a základných slobôd do práva Spoločenstiev a Únie položili viaceré dokumenty:

- Spoločná rezolúcia Parlamentu, Rady a Komisie z 5. 4. 1977,

- Deklarácia o demokracii z 8. 4. 1978,

- Memorandum Komisie o pristúpení Európskeho spoločenstva k Dohovoru o ochrane ľudských práv a základných slobôd z apríla 1979 a

- Rezolúcia Európskeho parlamentu z 12. 4. 1989, ktorá podporila túto iniciatívu

Tendencie posilniť ochranu ľudských práv občanov Únie vyústili do formulovania špecifického katalógu ľudských práv v Charte základných práv Európskej únie prijatej v roku 2000 v Nice. I keď Charta bola skôr politickým programovým dokumentom, jej obsah sa stal zdrojom inšpirácie pre súdne orgány Spoločenstiev. Pôvodný text bol neskôr nahradený upraveným textom Charty, ktorú Európsky parlament, Rada a Komisia slávnostne vyhlásili 12. 12. 2007 v Štrasburgu.

Lisabonská Zmluva o EÚ posilňuje ochranu ľudských práv a slobôd tým, že v článku 6 ods. 1 výslovne „uznáva práva, slobody a zásady uvedené v Charte základných práv Európskej únie zo 7. 12. 2000 upravenej 12. 12. 2007 v Štrasburgu, ktorá má rovnakú právnu silu ako zmluvy“. Navyše v ods. 3 tohto ustanovenia stanovuje, že „základné práva tak, ako sú zaručené Európskym dohovorom o ochrane ľudských práv a základných slobôd a ako vyplývajú z ústavných tradícií spoločných pre členské štáty, predstavujú všeobecné zásady práva Únie“.

Charta základných práv obsahuje prvý katalóg základných práv a slobôd Únie. Dodržiavanie základných práv je neoddeliteľnou súčasťou všeobecných právnych zásad. Pri ochrane základných práv je Súdny dvor povinný vychádzať najmä z:

- Charty= základný prameň ochrany ĽP v EU

Okrem nej sa Súdny dvor odvoláva tiež na:

- spoločné ústavne tradície členských štátov

- medzinárodné dokumenty týkajúcich sa ochrany ĽP, na ktorých členské štáty spolupracovali alebo ku ktorým pristúpili- Európsky dohovor o ochrane ľudských práv a základných slobôd (EDĽS),

- iné medzinárodné dokumenty o ĽP (Medzinárodný pakt o občianskych a politických právach)

- judikatúru Súdneho dvora a Európskeho súdu pre ľudské práva

- pomocou vykladacích pravidiel pripojených k Charte (Vysvetlivky) má tento dokument zabezpečiť užívanie garantovaných základných práv všetkým občanom Únie.

ZEU: „základné práva tak, ako sú zaručené EDĽS a ako vyplývajú z ústavných tradícií spoločných pre členské štáty, predstavujú všeobecné zásady práva Únie“

Opakované odkazy na judikatúru Európskeho súdu pre ľudské práva vo Vysvetlivkách k Charte naznačujú tendenciu zjednotiť ochranu ľudských práv a slobôd v európskych štátoch a zosúladiť rozhodovaciu prax európskych súdnych orgánov pri ochrane totožných ľudských práv. Tento proces môže urýchliť aj pripravované pristúpenie Únie k Európskemu dohovoru, ktoré predpokladala už Ústavná zmluva a ktoré obsahuje článok 6 ods. 2 Lisabonskej zmluvy o EÚ s dodatkom, že tým nie sú dotknuté právomoci Únie vymedzené v zmluvách. Dodatok tak zabezpečuje autonómnosť rozhodovania súdnych orgánov EÚ.

V preambule Charty potvrdzujú členské štáty rovnaké spoločné hodnoty a všeobecné právne zásady ako v preambule Lisabonskej zmluvy o Únii, a to vo vzťahu k jednotlivcovi, občanovi Únie, ktorý sa nachádza v centre aktivít Únie a ňou vytvoreného priestoru slobody, bezpečnosti a spravodlivosti.

Základné práva a slobody v Charte:

Katalóg práv a slobôd garantovaných Chartou je omnoho rozsiahlejší ako ľudské práva a slobody chránené Európskym dohovorom. Charta zaviedla nový systém práv a slobôd, ktorému dominujú v šiestich hlavách tohto dokumentu základné hodnoty európskej spoločnosti:

- **Dôstojnosť**

**- Sloboda**

**- Rovnosť**

**- Solidarita**

**- Občianstvo**

**- Spravodlivosť**

Obsahujú tri kategórie práv a slobôd:

1) Základné všeobecne uznané práva – na život, ľudskú dôstojnosť, na osobitnú slobodu a integritu, tak ako ich poznáme z Európskeho dohovoru o ľudských právach;

2) Občianske a politické práva spojené s občianstvom Únie

3) Hospodárske a sociálne práva.

Charta zaručuje ochranu aj novo koncipovaným osobnostným právam spojeným s medicínskym a biologickým pokrokom a zakazuje eugenické praktiky, najmä tie, ktoré sú zamerané na selekciu osôb, využívanie ľudského tela a jeho častí ako zdroja zisku a reprodukčné klonovanie ľudských bytostí.

V preambule Charty sa uvádza, že súdy Únie a členských štátov budú vykladať túto Chartu so zreteľom na Vysvetlivky k Charte ľudských práv schválených spolu s textom Charty:

Vysvetlivky sú dôležitou interpretačnou pomôckou. Predstavujú komentár k jednotlivým článkom Charty upravujúcim práva a slobody z hľadiska toho, či obsah práva garantovaného Chartou zodpovedá ustanoveniam relevantných článkov EDĽP a jeho protokolov, či má toto práva alebo sloboda rovnaký význam a rozsah, aký má v zmysle EDĽP a judikatúry EDĽP a v ktorej časti je jeho rozsah širší vzhľadom na právo Únie a judikatúru SD. V článkoch o nových právach a slobodách zakotvených v Charte odkazujú Vysvetlivky priamo na zmluvné ustanovenia a judikatúru SD, na ktorých sa zakladá toto právo alebo sloboda, judikáty alebo na relevantnú medzinárodnú zmluvu.

Usporiadanie Charty:

Základné práva a slobody zakotvené v Charte vyjadrujú novú koncepciu odlišujúcu sa od tradičnej hierarchie základných práv a slobôd ako ich poznáme z medzinárodnoprávnych a ústavných dokumentov. Práva a slobody začlenené pod určitú hlavu spája jedna zo základných hodnôt Únie (sloboda, dôstojnosť, rovnosť,..).

Rozsah práv a slobôd garantovaných Chartou jednoznačne presahuje katalóg základných práv a slobôd zaručených EDĽP v rozsahu judikatúry ESĽP.

 **I. hlava – Dôstojnosť**

- sú v nej zakotvené neodňateľné ľudské práva s odkazom na preambulu Všeobecnej deklarácie ľudských práv z roku 1848, v zmysle ktorej „...uznanie ľudskej dôstojnosti a rovnakých neodňateľných práv všetkých členov ľudskej rodiny je základom slobody, spravodlivosti a mieru vo svete“.

K všeobecne uznaným právam tejto kategórie patria:

- právo na život a zákaz trestu smrti, právo na život, právo na nedotknuteľnosť osoby, zákaz mučenia

 a neľudského zaobchádzania alebo trestu, zákaz otroctva a nútených prác a zákaz obchodovania s ľudskými bytosťami.

- väčšina práv tejto časti má identické alebo analogické znenie a svojim významom a rozsahom zodpovedá ustanoveniam EDĽP a jeho protokolov.

**II. hlava – Slobody**

-patrí sem: právo na slobodu a bezpečnosť, rešpektovanie súkromného a rodinného života, ochrana osobných údajov, právo uzavrieť manželstvo a právo založiť rodinu, sloboda myslenia, svedomia a náb.vyznania, sloboda prejavu a právo na informácie, sloboda zhromažďovania a združovania, sloboda umenia a vedeckého bádania, právo na vzdelanie, právo na prácu a slobodnú voľbu povolania, vlastnícke právo, právo na azyl, ochrana v prípade vysťahovania, vyhostenia alebo extradície

- upravuje početné práva a slobody garantované v článku 5, 6, 7, 10, 11, 12 EDĽP s identickým významom a rozsahom.

- právo uzavrieť manželstvo a právo založiť rodinu môže mať širší rozsah, pretože reflektuje vývoj vnútroštátnej úpravy v niektorých členských štátoch Únie, ktorá uznáva iné spôsoby založenia rodiny ako manželstvo.

- rovnaký význam, ale širší rozsah ako článok 11 v EDĽP majú ustanovenia článku 12ods. 1 Charty o slobode zhromažďovania, keďže sa môžu uplatňovať na európskej úrovni a prihliadajú aj na Chartu základných práv pracovníkov Spoločenstva z r. 1989. Podobne právo na vzdelanie obsahuje prístup k odbornému vzdelávaniu a príprave a ďalšiemu vzdelávaniu a rešpektuje zásadu bezplatného povinného vzdelania. (voľný pohyb osôb)

Slobodná voľba povolania a právo pracovať sú nové práva, uznané judikatúrou SD a založené na Európskej sociálnej charte z r. 1961 ratifikovanej všetkými členskými štátmi Únie, na Charte základných sociálnych práv pracovníkov Spoločenstiev. Na tieto práva nadväzuje sloboda podnikať a slobody zakotvené v Zmluve o fungovaní EÚ o voľnom pohybe pracovníkov, slobode usadiť sa a o voľnom pohybe služieb.

Úprava vlastníckeho práva zodpovedá článku 1 Protokolu č. 1 k EDĽP. Toto právo bolo opakovane potvrdené judikatúrou SD a v modernom ponímaní zahŕňa aj ochranu duševného vlastníctva.

**III. hlava – Rovnosť**

- obsahuje úpravu tohto spoločného ústavného princípu európskych demokratických štátov a základnej zásady práva Únie, potvrdenej judikatúrou SD. V jej kontexte je v článku 21 zakotvený zákaz akejkoľvek diskriminácie zo všeobecne známych dôvodov vrátane genetických vlastností. Zákaz diskriminácie zaväzuje inštitúcie a orgány Únie pri výkone ich právomocí, ktoré im zverujú zmluvy a členské štáty a zahŕňa aj rovnosť medzi ženami a mužmi v zmysle zásady rovnakého zaobchádzania medzi nimi v prístupe k zamestnaniu, odbornej príprave a postupu v zamestnaní a pracovných podmienkach. umožňuje zachovať a prijímať opatrenia, ktoré ustanovujú osobitné výhody v prospech menej zastúpeného pohlavia.

Patrí sem: rovnosť pred zákonom, nediskriminácia, kultúrna, náboženská a jazyková rozmanitosť (Charta rešpektuje kultúrnu, náboženskú a jazykovú rozmanitosť), rovnosť medzi ženami a mužmi, v článkoch 24 – 26 garantuje práva špecifickým kategóriám osôb- práva dieťaťa, práva starších osôb, integrácia osôb so zdravotným postihnutím (práva dieťaťa sú v Charte upravené v súlade s ochranou najlepších záujmov dieťaťa a Newyorským dohovorom o právach dieťaťa z roku 1989. Charta garantuje práva starších osôb na účasť na spoločenskom živote a integráciu osôb so zdravotným postihnutím)

**IV. hlava – Solidarita**

- základ hospodárskych a sociálnych práv

- právo pracovníkov na informácie a konzultácie v rámci podniku upravujú viaceré legislatívne akty Únie. Ochrana materstva a pracovné podmienky žien sú založené na ustanoveniach Európskej sociálnej Charty a smerniciach 92/85/EHS o zavedení opatrení na zlepšenie bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok a 96/34/ES o rámcovej dohode o rodičovskej dovolenke.

- v článku 34 sa upravuje sociálne zabezpečenie a sociálna pomoc- Únia uznáva a rešpektuje sociálnu pomoc a pomoc pri bývaní s cieľom zabezpečiť dôstojnú existenciu všetkým, ktorí nemajú dostatok prostriedkov, v súlade s právom Únie a vnútroštátnymi predpismi. Na rozsah zdravotnej starostlivosti a prístup k službám všeobecného verejného záujmu sa vzťahujú vnútroštátne predpisy, ktoré musia byť v súlade s politikami Únie.

-programovými právami sú- práva pri ochrane a zlepšovaní kvality životného prostredia a ochrana spotrebiteľa.

- ďalej sem patria- ochrana v prípade bezdôvodného prepustenia, právo na kolektívne vyjednávania a kolektívne akcie, právo na prístup k službám zamestnanosti, spravodlivé a primerané pracovné podmienky, zákaz detskej práce a ochrana mladistvých pri práci, zdravotná starostlivosť,

**V. hlava – Občianstvo**

- zakotvuje práva, ktoré priznávajú ZEU a ZFEU na základe občianstva Únie každému občanovi členského štátu Únie:

- právo voliť a byť volený do Európskeho parlamentu

- právo voliť a byť volený do orgánov samosprávy obcí,

- právo každej fyzickej alebo právnickej osobe, ktorá má bydlisko alebo sídlo v členskom štáte, na prístup k dokumentom inštitúcií, orgánov a úradov bez ohľadu na formu dokumentu v súlade s nariadením č. 1049/2001/ES,

- právo oznámiť európskemu ochrancovi práv prípady nesprávneho úradného postupu inštitúcií, orgánov, úradov a agentúr, s výnimkou Súdneho dvora EÚ v rámci výkonu jeho právomocí,

- petičné právo,

- slobodu pohybu a pobytu, zaručenú zmluvnými ustanoveniami,

- právo na diplomatickú a konzulárnu ochranu,

- právo na náhradu škody spôsobenej inštitúciami alebo zamestnancami pri výkone ich funkcií v súlade so všeobecnými zásadami spoločnými pre právo členských štátov a

- právo komunikovať s inštitúciami Únie v jednom z jazykov zmlúv.

Práva občanov Únie sú v článku 41 Charty rozšírené nad rámec zmluvných ustanovení o právo na dobrú správu vecí verejných, ktoré zahŕňa právo každého na nestranné a spravodlivé vybavenie jeho vecí v primeranej lehote, právo na vypočutie pred prijatím individuálneho opatrenia, ktoré by sa mohlo nepriaznivo dotýkať, právo na prístup k spisu, ktorý sa ho týka, rešpektujúc záujmy dôvernosti, služobného a obchodného tajomstva a povinnosť administratívy odôvodniť svoje rozhodnutia.

-podľa vysvetliviek sa toto právo zakladá na existencii Únie a na zásade právneho štátu rozvinuté v judikatúre súdnych orgánov Únie a na princípoch otvorenej, efektívnej a nezávislej európskej administratívy.

**VI. hlava – Spravodlivosť**

- sumarizuje procesné záruky

- právo na účinný prostriedok nápravy pred súdom a právo na spravodlivý proces.

- rozsah týchto práv je širší ako v EDĽP, pretože sa netýka len občianskych práv a povinností. V súlade s judikatúrou ESĽP je garantované aj právo na poskytnutie právnej pomoci osobám, ktoré nemajú dostatočné prostriedky, ak je takáto pomoc potrebná na zabezpečenie efektívneho prístupu k spravodlivosti.

- Ostatné procesné práva v tejto časti Charty – prezumpcia neviny, právo na obhajobu, ne bis in idem, zásada zákonnosti a primeranosti trestných činov a trestov- majú rovnaký význam a rozsah pôsobnosti ako zodpovedajúce práva EDĽP. Navyše je doplnená zásada zákazu retroaktivity zákonov a trestov o princíp miernejšieho trestu a potvrdzuje sa všeobecná zásada ne bis in idem v práve Únie aj odkazom na relevantné judikáty SD s výnimkami v zmysle dohovoru o boji proti korupcii.

Záver:

Osobitný význam majú záverečné Všeobecné ustanovenia vysvetliviek , upravujúce výklad a uplatňovanie Charty. K týmto článkom sa počas koncipovania textu Charty viedli zložité odborné diskusie.

V závere sa uvádza, že uplatňovanie týchto práv zahŕňa zodpovednosť a povinnosti vo vzťahu k iným osobám, skupinám ľudí a budúcim generáciám.